**VÝZVA NA PREDKLADANIE PONÚK**

**k zákazke s nízkou hodnotou podľa ust. § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**na predmet zákazky:**

 ***„*PR služby*“***

**1.** **Identifikácia obstarávateľskej organizácie**

Názov: Všeobecná zdravotná poisťovňa, a.s.

Sídlo: Panónska cesta 2, 851 04 Bratislava - mestská časť Petržalka

Štát: Slovenská republika

IČO: 35 937 874

DIČ: 20 22 02 70 40

URL: <https://www.vszp.sk/>

Profil: <https://www.uvo.gov.sk/vyhladavanie-profilov/zakazky/9262>

Kontaktná osoba: Ing. Denisa Ondrušová

E-mail: denisa.ondrusova@vszp.sk

**2. Predmet zákazky**

**2.1. Názov predmetu zákazky:**

PR služby

**2.2. Opis predmetu zákazky:**

Predmetom zákazky je zabezpečenie strategického public relations, corporate responsibility a internej komunikácie, strategickej podpory imidžu VšZP prostredníctvom soc. siete Linkedin a budovanie employer brandingu počas obdobia 24 mesiacov. Primárnym cieľom je podporovať pozitívny image VšZP, zastaviť odliv poistencov (retencia) a dosiahnuť priaznivý výsledný stav, bez úbytku poistencov/ideálne prírastok v poistnom kmeni. Cieľom je komunikačná podpora aktivít, budovanie imidžu a dobrého obchodného mena VšZP, kontinuálne budovanie pozitívnych vzťahov so zástupcami médií a ďalších cieľových skupín, eliminácia dopadov negatívnych aspektov na VšZP prostredníctvom efektívnej krízovej komunikácie a posilnenie strategickej komunikácie VšZP. Predpokladaný počet osobohodín: 2480.

**Bližšia špecifikácia na nachádza v Prílohe č. 4 Opis predmetu zákazky**

**3.** **Miesto a lehota poskytnutia predmetu zákazky**

**3.1. Miesto dodania predmetu zákazky:**

Všeobecná zdravotná poisťovňa, a.s., Panónska cesta 2, 851 04 Bratislava - mestská časť Petržalka

**3.2.** **Trvanie Zmluvy alebo lehoty uskutočnenia:**

24 mesiacov od účinnosti zmluvy

**Predpokladaná hodnota zákazky**

Predmet zákazky bude financovaný z vlastných zdrojov verejného obstarávateľa.

Na tento predmet zákazky je určený rozpočet max. vo výške **47 120 EUR bez DPH.**

1. **Zmluva**

Rámcová dohoda o poskytovaní služieb uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov.

1. **Príprava a obsah ponuky**
	1. **Vyhotovenie ponuky**
		1. Vyhlásenia, potvrdenia, doklady a iné dokumenty tvoriace ponuku, požadované v tejto Výzve, môžu byť v ponuke predložené aj ako kópie. Originály alebo ich úradne osvedčené kópie predloží úspešný uchádzač pri podpise Zmluvy k nahliadnutiu.
		2. Ponuka a ďalšie doklady, vyhlásenia, potvrdenia a dokumenty musia byť predložené v slovenskom jazyku.
		3. Uchádzač predloží ponuku v jednom origináli.
	2. **Mena a ceny uvádzané v ponuke**
		1. Uchádzač stanoví cenu za obstarávaný predmet na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
		2. Ak je uchádzač zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu uvedie v EUR bez DPH, DPH a v EUR s DPH.
		3. Ak uchádzač nie je zdaniteľnou osobou pre DPH, uvedie navrhovanú zmluvnú cenu v EUR. Skutočnosť, že nie je zdaniteľnou osobou pre DPH, uchádzač uvedie v ponuke.
		4. Zmluvná cena uvedená v ponuke uchádzača v návrhu zmluvy musí platiť počas celého obdobia trvania zmluvy a nie je možné ju zvýšiť.
	3. **Obsah ponuky**
		1. Podmienky účasti

Osobné postavenie:

**1.** Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené v § 32 ods. 1, písm. b), c), e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“):

a) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu – uchádzač preukazuje doloženým potvrdením zdravotnej poisťovne a Sociálnej poisťovne nie starším ako tri mesiace

b) nemal evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu – uchádzač preukazuje doloženým potvrdením miestne príslušného daňového úradu a miestne príslušného colného úradu nie starším ako tri mesiace

c) je oprávnený poskytovať službu – uchádzač preukazuje doloženým dokladom o oprávnení poskytovať službu, ktorá zodpovedá predmetu zákazky

d) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu - uchádzač preukazuje doloženým čestným vyhlásením

V súvislosti s uvedeným verejný obstarávateľ uvádza, že z dôvodu použitia údajov z informačných systémov verejnej správy uchádzači so sídlom/miestom podnikania v Slovenskej republike, a ktorých údaje sú vedené v informačných systémoch verejnej správy Slovenskej republiky nie sú povinní predložiť nasledovné doklady:

a) Doklad podľa § 32 ods. 2 písm. b) zákona o verejnom obstarávaní;

b) Doklad podľa § 32 ods. 2 písm. c) zákona o verejnom obstarávaní;

c) Doklad podľa § 32 ods. 2 písm. e) zákona o verejnom obstarávaní.

Finančné a ekonomické postavenie:

- nevyžaduje sa

Technická alebo odborná spôsobilosť:

1. Podľa § 34 ods. 1 písm. a) zákona o verejnom obstarávaní predložením údajov o vzdelaní a odbornej praxi alebo o odbornej kvalifikácii osôb určených na plnenie zmluvy:

Uchádzač predloží zoznamom poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.

Požaduje sa, aby uchádzač mal aspoň 1 referenciu, ktorou preukáže skúsenosť s PR v zdravotníckom sektore za predchádzajúce tri roky od vyhlásenia verejného obstarávania.

Podľa § 34 ods. 1 písm. g) zákona o verejnom obstarávaní predložením údajov o vzdelaní a odbornej praxi alebo o odbornej kvalifikácii osôb určených na plnenie zmluvy:

Uchádzač predloží údaje o vzdelaní a odbornej praxi kľúčového človeka (senior account manager), ktorý bude zodpovedný za plnenie predmetu zákazky na strane agentúry. Musí preukázateľne spĺňať minimálne tieto podmienky:

-minimálne 5 rokov na vyššej riadiacej pozícii komunikačného charakteru (korporátna komunikácia, interná komunikácia, marketingová komunikácia)

-skúsenosti s oblasťou Corporate responsibility

Uchádzač uvedené preukáže životopisom.

**Uchádzač ďalej doloží:**

-Mená, priezviská a životopisy členov komunikačného tímu, ktorý bude zabezpečovať predmet zákazky pre verejného obstarávateľa:

* Senior Account manager / Senior PR manager
* Account executive
* Idea maker / copywriter
* Social media manager
* Špecialista internej komunikácie & CSR
* Grafický dizajnér
* Event manager

Verejný obstarávateľ si vyhradzuje právo v zmysle § 40 ods. 8 písm. a) zákona o verejnom obstarávaní vylúčiť kedykoľvek počas verejného obstarávania uchádzača alebo záujemcu, ak sa v predchádzajúcich troch rokoch od vyhlásenia alebo preukázateľného začatia verejného obstarávania dopustil pri plnení zákazky alebo koncesie podstatného porušenia zmluvných povinností, v dôsledku čoho verejný obstarávateľ alebo obstarávateľ odstúpil od zmluvy alebo mu bola spôsobená závažná škoda alebo iná závažná ujma.

**Dokladová časť ponuky**

1. Vyhlásenia uchádzača - uchádzač predloží podpísané vyhlásenie podľa prílohy č. 1 tejto Výzvy.
2. Doklady/vyhlásenia na preukázanie splnenia podmienok účasti podľa bodu 5.3.1.
3. Zoznam subdodávateľov - uchádzač predloží podpísané vyhlásenie podľa prílohy č. 2 tejto Výzvy.
4. Vyplnená príloha č. 3 Návrh na plnenie kritérií
5. Vyplnený Návrh Zmluvy podpísaný na znak súhlasu s obchodnými podmienkami oprávnenou osobou konajúcou za uchádzača. Návrh zmluvy nie je možné meniť, uchádzač len doplní do zmluvy chýbajúce údaje.
6. Mená, priezviská a životopisy členov komunikačného tímu, ktorý bude zabezpečovať predmet zákazky pre verejného obstarávateľa – príloha č. 2 Rámcovej dohody
7. **Anonymnú prípadovú štúdiu**. V prípade ak uchádzač nepredloží vypracovanú prípadovú štúdiu, bude z verejného obstarávania vylúčený.

**Požiadavky na anonymnú prípadovú štúdiu:**

Zmluvy uzavreté s poskytovateľmi zdravotnej starostlivosti v rámci ambulatného sektora sú platné do 31.1.2023. Hoci sa rokovania s predstaviteľmi odborných lekárskych organizácií začali včas, zatiaľ nepriniesli želaný výsledok a nesmerujú k dohode. VšZP sa zatiaľ nepodarilo nájsť konsenzus medzi požiadavkami ambulatného sektora a reálnymi možnosťami zdravotnej poisťovne. Cieľom VšZP je eliminovať dopady negatívneho PR vyplývajúceho z nateraz neuzavretých zmlúv a znížiť tak neistotu poistenca, že ho nebude mať kto od februára 2023 ošetriť. Dobre nastavenou PR stratégiu chce VšZP dosiahnuť, aby verejnosť zostala pokojná a nešíril sa v nej strach z nedostupnej, prípadne platenej zdravotnej starostlivosti. Snahou je uistiť ľudí o tom, že VšZP a.s. je silná a stabilná spoločnosť, ktorá je schopná postarať sa o všetkých svojich takmer tri milióny poistencov.

Úlohy: Návrh komplexnej komunikačnej stratégie počas rokovacieho obdobia s ambulantným sektorom od novembra 2022 do januára 2023 vo forme prezentácie, Tlačovej správy, stanoviska pre média a LI postuPR aktivít a mediálnych výstupov predstaviteľov VšZP

- Výber médií, postup pri mediálnych výstupoch predstaviteľov VšZP

- Návrh stratégie krízovej komunikácie v týchto prípadoch

- Návrh internej komunikácie v čase rokovacieho obdobia s cieľom informovať zamestnancov o vývine situácie a najmä uistiť a upokojiť zamestnancov, že VšZP robí všetko pre to, aby sa s poskytovateľmi zdravotnej starostlivosti dohodla.

Návrh musí byť anonymizovaný, tak aby porota nevedela z jeho obsahu identifikovať uchádzača. Ak takáto nezrovnalosť bude identifikovaná, ponuka uchádzača bude vylúčená a nebude predmetom hodnotenia.

1. **Podmienky predkladania cenovej ponuky**
	1. **Miesto a lehota na predkladanie ponúk**
		1. Lehota na predkladanie ponúk je do **09.02.2023 do 10:00 hod**
		2. Uchádzači predložia svoje ponuky elektronicky priamo do systému JOSEPHINE umiestnenom na webovej adrese https://josephine.proebiz.com/ do lehoty na predkladanie ponúk.
		3. Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/ Pri vkladaní ponuky uchádzači postupujú nasledovne:

- dokumenty uchádzač vkladá v okne „PONUKY“ v časti „Ponuka (súbor priloží uchádzač cez tlačidlo +)“.

- V prípade otázok týkajúcich sa registrácie a vloženia ponúk do daného systému môže uchádzač kontaktovať správcu systému houston@proebiz.com alebo telefonicky +421 220 255 999..

* 1. **Lehota viazanosti cenovej ponuky**
		1. Lehota viazanosti ponúk je do **28.2.2023**
		2. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej obstarávateľskou organizáciou.
1. **Vysvetľovanie**
	1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať obstarávateľskú organizáciu v systéme JOSEPHINE o ich vysvetlenie.
	2. Do predmetu správy záujemca uvedie označenie „Žiadosť o vysvetlenie“. Uchádzač musí svoju žiadosť doručiť obstarávateľskej organizácii max. ***48 hodín (počas pracovných dní) pred uplynutím lehoty na predkladanie ponúk***, tak aby mala obstarávateľská organizácia dostatok času na spracovanie žiadosti a doručenie odpovede všetkým záujemcom.
	3. Záujemcom bude vysvetlenie doručené elektronicky v systéme JOSEPHINE ***najneskôr 24 hodín (počas pracovných dní) pred uplynutím lehoty na predkladanie ponúk.*** O doručení správy bude záujemca informovaný prostredníctvom notifikačného emailu na e-mailovú adresu zadanú pri registrácií.
2. **Hodnotenie ponúk a oznámenie výsledkov**
	1. **Kritéria na hodnotenie ponúk:**

**Najlepší pomer ceny a kvality**

Porota bude hodnotiť anonymnú prípadovú štúdiuna základe nižšie uvedených kritérií a to tak, že každému hodnotenému kritériu po preskúmaní a posúdení štúdie pridelí príslušný počet bodov:

Kritérium - kreativita (tvorí ju niekoľko čiastkových kritérií, viď nižšie). – max. 30 bodov Kritérium – cena – max. 70 bodov

**Pravidlá na uplatnenie kritérií hodnotenia:**

**Hodnotí sa:**

1. kreatívny nápad a originalita, max. 2,5 bodu za člena
2. primeranosť návrhu k doterajšej komunikácii VšZP, max. 5 bodov za člena
3. profesionalita riešenia, max. 2,5 bodu za člena

Spolu: max. 10 bodov za člena, max. 30 bodov za porotu.

1. Cena

**Hodnotí sa:**

Po vyhodnotení a pridelení bodov za anonymnú prípadovú štúdiu porota vyhodnotí cenové návrhy na plnenie kritéria. Návrh s najnižšou cenou v tomto kritériu dosiahne maximálny počet bodov, t.j. 70 bodov. Bodové ohodnotenie tohto kritéria u ostatných návrhov za toto kritérium sa vykoná priamou úmerou podľa nasledovného vzorca:

 Celková cena min

BHk hp = –––––––––––––––––––––– x 70

 Celková cena hp

Vysvetlivky vzorca:

**BHk hp** – bodové hodnotenie hodnotenej ponuky

**Celková cena min** – údaj uvedený v ponuke s minimálnou cenou

**Celková cena hp** – údaj uvedený v hodnotenej ponuke

Pri vyhodnocovaní budú prideľované body jednotlivými členmi poroty so zaokrúhlením na dve desatinné miesta.

Každý člen poroty samostatne preskúma anonymný návrh z pohľadu splnenia požiadaviek zadávania zákazky.

Porota vylúči návrhy, ktoré po preskúmaní nevyhoveli požiadavkám stanovených verejným obstarávateľom.

Každý člen poroty bude pri kritériách 1 až 3 samostatne a nezávisle prideľovať body od 0 pre najhorší súťažný návrh v danom čiastkovom kritériu až do stanovej hodnoty každého čiastkového kritéria pre najlepší súťažný návrh. Pre každý vyhodnocovaný návrh overovateľ sčíta počet bodov všetkých kritérií.

Porota prostredníctvom overovateľa vyhotoví súhrnný hodnotiaci hárok bodového hodnotenia predložených návrhov podľa kritérií určených v týchto podmienkach zadávania zákazky, v ktorom uvedie bodové hodnoty člena poroty samostatne za každého člena poroty, samostatne pridelené každému uchádzačovi. Následne sčíta bodové hodnoty od každého člena poroty pre každého uchádzača osobitne. Následne pridelí poradové číslo č. 1 uchádzačovi s najvyšším počtom bodov po zarátaní aj kritéria č. 4, ďalej poradové číslo č. 2 uchádzačovi s druhým najvyšším počtom bodov po zarátaní aj kritéria č. 4 a posledné poradové č. x uchádzačovi s najnižším počtom bodov po zarátaní aj kritéria č.4.

V prípade, ak bude hodnotenie ponúk, ktoré by sa mali umiestniť na prvom mieste v konečnom súčte rovnaké, bude porota opätovne vyhodnocovať návrhy podľa kritérií č.1 až č. 3, avšak do vyhodnocovania zahrnie len tie návrhy, ktoré získali rovnaký počet bodov. S výnimkou prvého miesta je teda možné, aby sa viac návrhov umiestnilo na rovnakom mieste.

Porota zostaví poradie predložených ponúk podľa kritérií určených v tejto výzve a určí víťazný návrh.

* 1. **Verejný obstarávateľ si vyhradzuje právo neprijať ani jednu z predložených ponúk.**
1. **Obchodné podmienky**

Plnenie s úspešným uchádzačom, ktorého ponuka bola prijatá, bude realizované na základe Rámcovej dohody o poskytovaní služieb.

V Bratislave, dňa 31.01.2023

**Prílohy:**

Príloha č. 1: Formulár Vyhlásenie uchádzača

Príloha č. 2: Formulár Zoznam subdodávateľov

Príloha č. 3: Návrh na plnenie kritérií

Príloha č. 4: Opis predmetu zákazky

 v. r.

Ing. Denisa Ondrušová

Odbor verejného obstarávania

Všeobecná zdravotná poisťovňa, a.s.

**Príloha č. 1**

**VYHLÁSENIA UCHÁDZAČA**

uchádzač (obchodné meno a sídlo/miesto podnikania uchádzača) ........................ týmto vyhlasuje, že

je dôkladne oboznámený a súhlasí s podmienkami obstarávania „***PR služby***“, ktoré sú určené vo Výzve na predloženie ponuky, jej prílohách a v iných dokumentoch poskytnutých obstarávateľskou organizáciou v lehote na predkladanie ponúk,

všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné,

jeho zakladateľom, členom alebo spoločníkom nie je politická strana alebo politické hnutie,

predkladá iba jednu ponuku a nie je osobou, ktorej technické alebo odborné kapacity by použil iný uchádzač na preukázanie svojej odbornej alebo technickej spôsobilosti v tomto obstarávaní,

nie je členom skupiny dodávateľov, ktorá ako iný uchádzač predkladá ponuku,

nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ preukázať,

nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ preukázať.

nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

.........................................

(podpis oprávnenej osoby)

V ..........................., dňa ...................

**Príloha č. 2**

**Zoznam subdodávateľov**

Obchodné meno: .......................................

Adresa sídla: ..............................................

I. \*Zabezpečenie predmetu zákazky „***PR služby*“**, vyhlásenej podľa zákona o verejnom obstarávaní, vo veci ktorej je uzatvorená **Rámcová dohoda o poskytovaní služieb,** budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto dohody, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu dohody nebudeme plniť prostredníctvom subdodávateľov.

.........................................

(podpis oprávnenej osoby)

V ..........................., dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.

**Príloha č. 3**

**NÁVRH NA PLNENIE KRITÉRIA**

|  |  |
| --- | --- |
| Obchodné meno uchádzača:[[1]](#footnote-2) |  |
| Adresa sídla uchádzača: |  |
| Meno oprávnenej osoby podpisovať za firmu: |  |
| Meno kontaktnej osoby a jej funkcia: |  |
| Číslo telefónu kontaktnej osoby: |  |
| E-mail kontaktnej osoby: |  |

**NÁVRH NA PLNENIE KRITÉRIA**

|  |  |  |  |  |  |
| --- | --- | --- | --- | --- | --- |
| **Kritérium** | **Jednotková cena bez DPH** | **Množstvo človekohodín** | **Cena bez DPH SPOLU** | **DPH** | **Cena s DPH SPOLU** |
| **Služby uvedené v prílohe č. 4 – Opis predmetu zákazky** | .................EUR | 2480 | ................EUR | .................EUR | .................EUR |

**Platiteľ DPH:** ÁNO NIE

x

***Cena musí zahŕňať všetky potrebné nákladové položky pre uskutočnenie predmetu zákazky vrátane dopravných nákladov na miesto dodania predmetu zákazky.***

V......................... dňa ...

*Obchodné meno*

*Sídlo/miesto podnikania* ................................................

*IČO:* meno a priezvisko, funkcia[[2]](#footnote-3)

**Príloha č. 4**

**OPIS PREDMETU ZÁKAZKY**

Rozsah plnenia:

**Public relations**

 - návrh a realizácia PR stratégie pre produktovú a korporátnu oblasť

- zosúladenie PR stratégie so strategickými, komerčnými a komunikačnými cieľmi organizácie

- strategický consulting

- návrh a realizácia parciálnych komunikačných aktivít a kampaní v súlade s PR stratégiou

- príprava textov PR článkov a natívnych kampaní

- podpora media relations a príprava medailistov

- komunikácia s tretími stranami v súvislosti s produkciou mediálnych výstupov

- návrh, príprava a technicko-organizačné zabezpečenie tlačových konferencií a podujatí pre novinárov (online aj offline)

- vyhodnocovanie výsledkov a dosahu PR komunikačných kampaní a výstupov

- monitoring a analýza komunikačných aktivít konkurencie v oblasti PR

- krízová komunikácia, reputačný manažment

- executive visibility - príprava stratégie využitia top predstaviteľov spoločnosti ako ambasádorov kľúčových posolstiev (s využitím médií aj sociálnych sietí)

- executive visibility - identifikácia vhodných formátov a zabezpečenie ich využitia v printových a elektronických médiách (individuálne rozhovory, účasť v diskusiách, relevantných anketách) a na sociálnych sieťach

- návrh a realizácia korporátnej stratégie VšZP pre sociálnu sieť (LinkedIn) v zmysle PR stratégie

- návrh a realizácia parciálnych komunikačných aktivít a kampaní na sociálnej sieti Linkedin sieťach v súlade s komunikačnou stratégiou pre sociálnu sieť Linkedin

- návrh a tvorba príspevkov a kampaní pre profily spoločnosti na sociálnej sieti, resp. pre osobné profily kľúčových predstaviteľov spoločnosti ako ambasádorov VšZP v zmysle stratégie

**Corporate responsibility**

Očakávaný rozsah plnenia:

- strategické poradenstvo

- komunikácia s relevantnými tretími stranami

- návrh a realizácia parciálnych komunikačných aktivít a kampaní pre oblasť CSR

- vyhodnocovanie výsledkov komunikačných kampaní a výstupov v oblasti CSR

- monitoring a analýza komunikačných aktivít konkurencie v oblasti CSR

**Interná komunikácia**

Očakávaný rozsah plnenia:

- príprava stratégie internej komunikácie

- realizácia komunikačných aktivít v oblasti internej komunikácie s využitím nových aj existujúcich komunikačných nástrojov organizácie

- návrh, príprava a technicko-organizačné zabezpečenie podujatí pre zamestnancov spoločnosti (online aj offline)

1. V prípade podania spoločnej ponuky je potrebné v tomto riadku tabuľky uviesť obchodné meno kontaktného uchádzača, ktorého si spoločne určila skupina uchádzačov. [↑](#footnote-ref-2)
2. Návrh na plnenie kritéria musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-3)